OU MAN EN DIE SEE
Oct 26, 2013 | Hennie van Deventer se Blog
Het vanoggend die verste tot dusver met die nuwe heup gaan stap – al langs Kusweg af. Lanklaas hier gewees. Forum Werkgroep Europese orchideeën (WEO) • Aankondiging excursie Haarlemmermeer
Geplaatst: wo mar 21, 2018 8:56 am
Geplaatst: wo mar 21, 2018 1:49 pm
Geplaatst: di apr 03, 2018 10:24 am
Geplaatst: di mei 29, 2018 3:44 pm Boek van die week: Draakasem - Wêreldwyd
deur Chante Kelder-Jansen van Rensburg | Mei 2, 2019 | Leesgenot, Vermaak
Raaauuur! – Dit is draaktaal vir: “Jaco Jacobs is beslis die meester van Afrikaanse kinderboeke”.
Draakasem vertel die verhaal van Darius Dreyer wat bang is vir amper alles, veral vir die skool se swemjuffrou en die hoë duikplank. In sy eksentrieke familie is Darius die enigste bangbroek: Sy pa is ’n waaghals, sy ma ’n brandweervrou, sy vyfjarige sussie klouter op die skool se dak en sy oupa is ’n afgetrede bokser en kranige serpbreier! Darius se oupa is die tipiese wyse ou man wat in elke kinderstorie moet wees. Hy probeer vir Darius oortuig dat hy baie ander talente het waarvoor hy nie bang is nie, maar wanneer dit nie help nie gee hy vir Darius ’n geskenk wat sy lewe en sy persepsie op die lewe vir altyd gaan verander.
Darius leer nie net homself beter ken nie, maar hy leer ook om sy vriend te vertrou, teen die skoolboelie en dié se ma (die skool se swemjuffrou) op te staan, en die belangrikste van alles – dat hy nie bang hoef te wees nie.
Linki Brand se illustrasies gee lewe aan Jaco Jacobs se verbeeldingryke storie en maak die lees daarvan ook sommer ekstra lekker!
Draakasem is ’n lekkerleesverhaal ideaal vir die jongspan, met ’n boodskap wat baie volwassenes gerus ook ter harte kan neem. Buiten die drake wat ons ongelukkig nie in die regte lewe teëkom nie, bespreek Jaco Jacobs ook die probleme en struikelblokke wat jong kinders elke dag ervaar maar nie noodwendig uitdruk nie: boelies, onsensitiewe onderwysers en uitdagende aktiwiteite. Jacobs lê egter ook klem op die waarde van vriendskap en familie wat jou aanvaar net soos wat jy is en, die belangrikste: Dat jy jouself moet aanvaar en die krag wat jy in jou het, moet raaksien.
Dit is die perfekte boek vir ouers om vir hul kinders te lees of vir jong lesers van sewejarige ouderdom af wat al self lees. Die groot drukskrif en kort hoofstukke maak dit maklik vir jong lesers om gemotiveerd te bly om die kort boekie gemaklik klaar te lees – en as die jongspan klaar is daarmee hoef volwassenes ook nie skaam te wees om dié oulike boek self op te tel nie.
Onthou, binne elkeen van ons is daar ’n draak wat ons help om ons vrese te oorwin!
*Draakasem is ’n publikasie van LAPA Uitgewers en is by alle vooraanstaande boekwinkels teen R120 te koop.